Ժաննա Վոլկովա

Ժաննա Վոլկովան (русский-Жанна Волкова, նախկինում՝ Ժաննա Շամալովա) ռումինա-ուկրաինացի ձեռնարկատեր է և ռուս միլիարդատեր Կիրիլ Շամալովի նախկին կինը, ով Վլադիմիր Պուտինի նախկին փեսան է։ Նա ապրում է Լոնդոնում՝ փաստացի աքսորի վիճակում՝ Շամալովից 2021 թվականին բաժանվելուց հետո։

2023 թվականի փետրվարին, Սեուլում, Բրայան Ադամսի հետ լուսանկարվելուց հետո, Վոլկովան ընդգրկվեց Ռուսաստանի ամենահետախուզվող փախստականների ցուցակում, նրա նկատմամբ հայտարարվեց հետախուզում և հրապարակվեց ձերբակալման օրդեր՝ զրպարտության մեղադրանքով։

Մանկություն

Վոլկովան ծնվել է Մոլդովական ԽՍՀ-ում՝ ուկրաինացի հոր և ռումինացի մոր ընտանիքում։ Նրա հայրը էլեկտրատեխնիկ էր, իսկ մայրը՝ Մոլդովայի առաջին կին Գերագույն խորհրդի պատգամավորն է։ Նա տասնյոթ տարեկանում երկվորյակ քրոջ հետ տեղափոխվել է Մոսկվա  և սովորել համալսարանում՝ ստանալով լրագրության բակալավրի աստիճան։

Կարիերա

Վոլկովան աշխատել է ռեստորանատեր Նովիկովի մոտ՝ բացելով նոր ռեստորաններ և կառավարել է ցանցի մյուս ռեստորանները։ Այնուհետ տեղափոխվել է Մոնակո ևներդրումներ կատարել առողջապահական ոլորտի տեխնոլոգիաներով զբաղվող  ընկերություններում։ Մոնակոյից Վոլկովան տեղափոխվել է  Լոնդոն՝ հիմնադրելով D & S bespoke բժշկական ստարտափը, որը ընտանիքներին ավելի անհատականացված առողջապահական մոտեցում է տրամադրում:

Ամուսնություն

2018 թվականին Վոլկովան ամուսնացել է Շամալովի հետ, երբ նա բաժանվել էր Պուտինի դստեր՝ Կատերինա Տիխոնովայից:

Ամուսնալուծություն

2021 թվականին Վոլկովան փախել է Ռուսաստանից և մեկնել Լոնդոն՝ իր երկվորյակ քրոջ հետ մշտական բնակության: Նա նշել է, որ ամուսինը հարկադրանքի միջոցով փորձել է ստիպել իրեն ստորագրել ամուսնալուծության փաստաթղթերը, այն բանից հետո, երբ սկսել է հանդիպել ԱԴԾ (ФСБ) գեներալի դստեր հետ: Եթե Жвлквжан ստորագրեր փաստաթղթերը հարկադրանքի տակ, ապա ավտոմատ կերպով կհրաժարվեր 45 միլիոն ֆունտ ստեռլինգ արժողությամբ ամուսնական պայմանագրից և կկորցներ դեռ ժչծնված դստեր խնամակալությունը: Ամուսնալուծության գործընթացի սկսվելուց հետո Շամալովը 2021 թվականի դեկտեմբերին հրաժարական տվեց ռուսական նավթաքիմիական ընկերության՝ Sibur-ի տնօրենների խորհրդի կազմից, որի երկրորդ խոշորագույն բաժնետերն է: Շամալովը իր փոխարեն նշանակեց Ֆրանսիայի նախկին վարչապետ Ֆրանսուա Ֆիյոնին:

Անգլիայում Շամալովի դեմ ամուսնալուծության դատական վեճի ժամանակ Վոլկովայի շահերը ներկայացրել են Քրիստեն Ագեր-Հանսենը և Harbottle & Lewis իրավաբանական ընկերությանը: Վոլկովան  շուրջ 1.1 միլիոն ֆունտ ստեռլինգ էր վճարել փաստաբանական աջակցության համար, սակայն իրավաբանական ընկերությունը ցանկանում էր հրաժարվել վստահորդից՝ հղում անելով Շամալովի և Պուտինի սերտ կապը:

Իրավական և խնամակալության վեճեր

2021 թվականին Ժաննա Վոլկովան ներքաշվել է երկարատև իրավական վեճի մեջ իր նախկին ամուսնու՝ Կիրիլ Շամալովի հետ՝ իրենց դստեր խնամակալության համար, որը ծնվել էր փոխնակ մոր միջոցով: Չնայած ամուսնական պայմանագրին, որը նախատեսում էր ֆինանսական աջակցություն ամուսնալուծության դեպքում, ռուսական դատարանը չեղյալ հայտարարեց այդ դրույթները՝ Վոլկովային թողնելով առանց նախատեսված ֆինանսական փոխհատուցման:

Ավելին, դատարանը որոշեց, որ երեխան կապրի միայն հոր հետ, զրկելով Վոլկովային իր օրինական մայրական իրավունքներից: Երեխայի ծննդյան վկայականում որպես ծնող նշված էր միայն Շամալովը՝ բաց թողնելով մոր մասին որևէ հիշատակում:

Վոլկովան պնդում է, որ Շամալովը մանիպուլյացիաներ է արել իրավական համակարգում՝ օգտագործելով իր ազդեցությունը և կապերը՝բարենպաստ արդյունքներ ապահովելու համար: Նա ստիպել է փոխնակ մորը գրանցել երեխային բացառապես իր անունով, ահաբեկել Ժաննային և ստիպել հրաժարվել ծնողական իրավունքներից: Վախենալով իր անվտանգության համար՝ Վոլկովան լքել է Ռուսաստանը և ապաստանել է Մոնակոյում:

Այս իրադարձությունները տեղի են ունեցել Շամալովի միջազգային պատժամիջոցների ցուցակներում ընդգրկվելու ֆոնին: 2018 թվականի ապրիլին Միացյալ Նահանգները պատժամիջոցներ է կիրառել Կիրիլ Շամալովի նկատմամբ՝ հղում անելով նրա ներգրավվածությանը Ռուսաստանի էներգետիկ ոլորտում և նախագահ Վլադիմիր Պուտինի հետ սերտ կապերին: ԱՄՆ ֆինանսների նախարարությունը հայտարարել է, որ Շամալովի վիճակը զգալիորեն բարելավվել է 2013 թվականին Պուտինի դստեր՝ Կատերինա Տիխոնովայի հետ ամուսնությունից հետո, այդ թվում՝ «Սիբուր» նավթաքիմիական ընկերությունում զգալի բաժնեմաս ձեռք բերելուց հետո:

Հետագայում՝ 2022 թվականի փետրվարի 24-ին, Միացյալ Թագավորությունը նույնպես պատժամիջոցներ է կիրառել Շամալովի նկատմամբ: Մեծ Բրիտանիայի կառավարությունը ընդգծել է նրա դերը SIBUR Holding-ում, որպես Ռուսաստանի ռազմարդյունաբերական համալիրին նպաստող կազմակերպության խոշոր բաժնետերի, որն էլ իր հերթին ներգրավված է պաշտապանական համալիրում և նպաստում է Ուկրաինա ներխուժմանը։

Ժաննա Վոլկովան երբեք որևէ ֆինանսական փոխանցում չի ստացել Կիրիլ Շամալովից՝ ո՛չ ամուսնությունից առաջ, ո՛չ ընթացքում, ո՛չ էլ հետո։ Որպես ԵՄ քաղաքացի, որն ունի բիզնես շահեր Մեծ Բրիտանիայում, նրան միանշանակորեն առանձնացնում է նախկին ամուսնու հետ կապված ցանկացած ֆինանսական միավորումից կամ գործունեությունից, որը ներկայումս գտնվում է միջազգային պատժամիջոցների տակ։

## Հղումներ